|  |  |  |
| --- | --- | --- |
| **Tantárgy neve:** Mondatszemantika | **Kódja:** NMB\_AN115G2 | **Kreditszáma:** 2 |
| A tanóra típusa[[1]](#footnote-1): szeminárium és száma: heti 2 (nappali) | | |
| A számonkérés módja (koll./gyj./egyéb[[2]](#footnote-2)): gyakorlati jegy | | |
| A tantárgy tantervi helye (hányadik félév): 4. | | |
| Előtanulmányi feltételek *(ha vannak)*: | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| **Kompetenciák:** A tanulók műveltségének, készségeinek és képességeinek fejlesztése a tudás felhasználásával. Az egész életen át tartó tanulást megalapozó kompetenciák fejlesztése.  **Tudás**   * A mondatjelentés és a lexikai jelentés közötti alapvető különbségek megértése. * A mondatjelentés és a pragmatikai jelentés különbségének megértése. * A mondatjelentés természetének megértése. * A mondatjelentés kompozicionalitásának és rétegzettségének megértése. * A thematikus-propozicionális és a kommunikatív mondatjelentés közötti különbség (illetve esetleges összeütközés) és kapcsolat megértése. * A szintaxis–szemantika interfész (a komputációs és a konceptuális-intencionális kognitív tartományok közötti kapcsolat) megértése.   **Attitűdök/nézetek**   * Nyitott az új elméletek kritikus értelmezésére, kész meglévő tudásának és nézeteinek revíziójára, esetleges módosítására és akár radikális újrakonstruálására. * Érzékeny a nyelvi-nyelvhasználati jelenségek által felvetett problémákra. Van elképzelése a nyelvészeti problémák kezelésére vonatkozó és megoldására irányuló lehetséges eljárások természetéről és ezek alkalmazásáról. * Érti, hogy a tudás nem végleges, elkötelezett az egész életen át tartó tanulás iránt szakmai fejlődése, tudásának differenciálása, tudása adekvátságának és adaptivitásának előmozdítása érdekében.   **Képességek**   * Képes a tanulásszervezési és tanítási módszerek kiválasztása és kidolgozása során figyelembe venni a tudással, a nyelvi kompetenciával és a nyelvi jelentéssel kapcsolatos nyelvészeti és ismeretelméleti szempontokat is. * Képes a tanulók egyéni nyelvi fejlődését, idegennyelv-használati nehézségeiket és elkerülhetetlen hibáikat észlelni, adekvátan értelmezni és kezelni. * Képes saját nyelvészeti és pedagógiai tudását és képességeit önállóan és kreatív módon fejleszteni személyes szakmai tapasztalatai és a vonatkozó szakirodalom kritikus elemzésével és adekvát feldolgozásával.   **Cél:** A tárgy célja megértetni a mondajelentés természetét, rétegzettségét, a mondatjelentés megértési folyamatának természetét, valamint ezekkel szoros összefüggésben azt, hogy hogyan adunk minderről számot a természetes nyelv egy korszerű elméletében. A kurzus empirikus nyersanyagát az angol nyelv, szűkebben az angol nem-végesalakú mondatok, illetve az ilyeneket tartalmazó szerkezetek adják. A hallgatók elmélyednek és fokozottabb gyakorlottságra tesznek szert a vonatkozó elméletek, ill. a szakirodalom értő tanulmányozásában és kritikus értelmezésében. Konkrétan: mélyebben és adekvátabban megértik a kurzus nyersanyagául választott angol nyelvi szerkezetek jelentését, ami fontos hozzájárulás a kurzus tartalmára nézve releváns angol-nyelvtanítási feladatok adekvátabb és hatékonyabb megoldásához. Mindezek kreatív felhasználásával a hallgatók képesek az idegennyelv-tanulók nyelvi tudásának és képességeinek hatékonyabb fejlesztésére.  **Tartalom:** A szemantika helye a nyelvelméletben. Nyelvi kontra nyelvhasználati jelentés. Szintaxis és szemantika általános összefüggései. A nyelvi jelentés elméletének szerkezete. A nyelvi jelentés fajtái. A lexikai jelentés és a mondatjelentés természete, megértésük folyamatai. A mondatjelentés kompozicionalitása. A mondatjelentés összetettsége és rétegződése. Az angol nem-végesalakú szerkezetek jelentésére vonatkozó elméletek kritikája; egy alternatív elmélet bemutatása és érvrendszerének tárgyalása.  **Módszerek:** előadás, forráselemzés, vita  **Követelmények, a tanegység teljesítésének feltételei: S**zemináriumi beszélgetésekben és vitákban való aktív részvétel, egy zárt helyi és egy házi dolgozat megfelelő minőségű elkészítése | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| **Kötelező olvasmányok:**  Chomsky, Noam. 2005. Three factors in language design. *Linguistic Inquiry* 36:1–22.  Czeglédi Csaba. 2007. *Issues in the Syntax and Semantics of Infinitives and Gerunds in English.* Eger: Líceum K.  Kiefer Ferenc. 2000. *Jelentéselmélet*. Egyetemi Könyvtár. Budapest: Corvina, 2000.  Shalom, Lappin. 1997. *The Handbook of Contemporary Semantic Theory*. Oxford: Blackwell.  **Ajánlott irodalom:**  Kiefer Ferenc. 1983. *Az előfeltevések elmélete*. Budapest: Akadémiai Kiadó. | | |
| **Tantárgy felelőse** (*név, beosztás, tud. fokozat*)**:** Dr. Czeglédi Csaba főiskolai tanár, CSc | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)